আগাথা ক্রিস্টি

ডেম আগাথা ম্যারি ক্লারিসা ক্রিস্টি, লেডি মালোওয়ান, ডিবিই (১৫ই সেপ্টেম্বর ১৮৯০ – ১২ই জানুয়ারি ১৯৭৬) একজন ইংরেজ লেখিকা ছিলেন। তিনি ৬৬টি গোয়েন্দা উপন্যাস ও ১৪টি ছোটগল্প সংকলন-সহ মোট ৮০টি বই লেখেন। তার রচিত বইগুলোর মধ্যে গোয়েন্দা এরকুল পোয়ারো (Hercule Poirot) ও মিস মার্পল-এর (Miss Marple) কাহিনিগুলো অন্যতম। তাকে রহস্য উপন্যাসের সবচেয়ে গুরুত্বপূর্ণ ও উদ্ভাবনী লেখকদের একজন হিসেবে গণ্য করা হয়। তার ডাকনাম "দ্য কুইন অফ ক্রাইম" (অপরাধ উপন্যাসের রাণী বা রহস্য সাম্রাজ্ঞী)। তিনি বিশ্বের দীর্ঘতম সময় ধরে মঞ্চস্থ নাটক দ্য মাউসট্র্যাপ রচনা করেছেন। নাটকটি ১৯৫২ থেকে ২০২০ সাল পর্যন্ত ওয়েস্ট এন্ড থিয়েটারে মঞ্চস্থ হয়েছে। এছাড়া তিনি ম্যারি ওয়েস্টম্যাকট ছদ্মনামে ছয়টি উপন্যাস রচনা করেছেন। সাহিত্যে অবদানের জন্য ১৯৭১ সালে তাকে অর্ডার অব দ্য ব্রিটিশ এম্পায়ারের ডেম কমান্ডার খেতাবে ভূষিত করা হয়। গিনেস বুক অফ ওয়ার্ল্ড রেকর্ডস এর তথ্যানুসারে অগাথা ক্রিস্টি বিশ্বের সর্বকালের সর্বাধিক বিক্রীত বইয়ের লেখক এবং যেকোন ধরনের সাহিত্যকর্মের সর্বাধিক বিক্রীত লেখক, যে ক্ষেত্রে উইলিয়াম শেকসপিয়ারই কেবল তার সমকক্ষ। তার রচিত বইয়ের প্রায় দুইশত কোটি কপি বিশ্বব্যাপী বিক্রি হয়েছে, যার চেয়ে কেবলমাত্র বাইবেলই অধিকসংখ্যক বিক্রি হয়েছে। ক্রিস্টির বই সর্বমোট ৫৬টি ভাষায় অনূদিত হয়েছে। ইউনেস্কোর বিবৃতি অনুসারে তিনি একমাত্র লেখক যার রচনা সবচেয়ে বেশি সংখ্যক ভাষায় অনূদিত হয়েছে, ওয়াল্ট ডিজনি কর্পোরেশনের সম্মিলিত কাজই কেবল এ রেকর্ড ছাড়িয়েছে। আগাথা ম্যারি ক্লারিসা মিলার ১৮৯০ সালের ১৫ই সেপ্টেম্বর ডেভনের টর্কের এক ধনাঢ্য উচ্চ-মধ্যবিত্ত পরিবারে জন্মগ্রহণ করেন। তার পিতা ফ্রেডরিক আলভা ("ফ্রেড") মিলার এবং মাতা ক্লারিসা মার্গারেট ("ক্লারা") মিলার (বিবাহপূর্ব বোমার)। আগাথা তিন ভাইবোনের মধ্যে সর্বকনিষ্ঠ ছিলেন।:১–৪ তার মাতা ক্লারা ১৮৫৪ সালে ডাবলিনে জন্মগ্রহণ করেন। তার পিতা ফ্রেডরিক বোমার ব্রিটিশ সেনা কর্মকর্তা ছিলেন এবং তার মাতা ম্যারি অ্যান বোমার (বিবাহপূর্ব ওয়েস্ট)। বোমার ১৮৬৩ সালে জার্সিতে মৃত্যুবরণ করেন। তিনি ক্লারা ও তার ভাইদের জন্য অপ্রতুল সম্পদ রেখে যান যা তার বিধবা স্ত্রী ম্যারির পক্ষে কষ্টকর ছিল। বোমারের মৃত্যুর দুই সপ্তাহ পর ম্যারির বোন মার্গারেট ওয়েস্ট বিপত্নীক শুকনো পণ্যের বণিক নাথানিয়েল ফ্রেরি মিলারকে বিয়ে করেন। মিলার মার্কিন যুক্তরাষ্ট্রের নাগরিক ছিলেন। ম্যারিকে আর্থিক সহায়তা প্রদানের লক্ষ্যে তারা নয় বছর বয়সী ক্লারাকে দত্তক নেন। তারা চেশায়ারের টিম্পার্লিতে বসবাস শুরু করেন। মার্গারেট ও নাথানিয়েলের কোন সন্তান ছিল না, তবে নাথানিয়েলের পূর্বের বিবাহ হতে ফ্রেড মিলার নামে সতের বয়সী এক পুত্র ছিল। ফ্রেড নিউ ইয়র্ক সিটিতে জন্মগ্রহণ করেন।:১২ এই ধারাবাহিকে মোট ১২ টি উপন্যাস ও ২০ টি ছোটগল্প আছে। মিস মার্পল ধারাবাহিকের গল্পগুলো পর্যায়ক্রমে: এই ধারাবাহিকে ৩৪টি উপন্যাস, একটি নাটক এবং ৫০টিরও বেশি ছোটগল্প প্রকাশিত হয়। এই ধারাবাহিকে মোট ৭টি বই বের হয়েছে, তার মধ্যে একটি বাদে বাকিসবগুলোতে অলিভার, এরকুল পোয়ারোর সহায়ক চরিত্র হিসেবে এসেছে। এই ধারাবাহিক মোট ৪টি উপন্যাস এবং ১টি গল্পগ্রন্থ প্রকাশিত হয়েছে। এই ধারাবাহিকে মোট পাঁচটি উপন্যাস বের হয়েছে। এই ধারাবাহিকের মোট চারটি বই বের হয়েছে, এর মধ্যে দুটি স্বতন্ত্র এবং দুটি এরকুল পোয়ারো ধারাবাহিকের "ক্রসওভার" (অন্য ধারাবাহিক থেকে অতিক্রম করে আসা) কাহিনী। এই ধারাবাহিকে মোট ১৪টি গল্প বের হয়েছে। প্রথম ১২টি নিয়ে "পার্কার পাইন ইনভেস্টিগেটর" (১৯৩৪) বই বের হয়। পরের ২টি গল্প "দ্য রেগাটা মিস্টিরি" (১৯৩৯) নামক বইয়ে অন্তর্ভুক্ত হয়। আগাথা ক্রিস্টি এই চরিত্র নিয়ে কোন উপন্যাস লেখেননি। এই ধারাবাহিকে মোট ১৪টি গল্প বের হয়েছে। প্রথম ১২টি নিয়ে "দ্য মিস্টিরিয়াস মি. কুইন" (১৯৩০) বই বের হয়। পরের ২টি গল্প "প্রবলেম এট পলেনসা বে অ্যান্ড আদার স্টোরিস" (১৯৩৫) নামক বইয়ে অন্তর্ভুক্ত হয়। আগাথা ক্রিস্টি এই চরিত্র নিয়ে কোন উপন্যাস লেখেননি। এই গল্পগুলোর সহায়ক চরিত্র এমিসারি মি. সাটেলটাউইট (emissary Mr. Satterthwaite), ছোটগল্প ডেড ম্যান'স মিরর (১৯৩৭) এবং উপন্যাস থ্রি এক্ট ট্রাজেডি (১৯৩৫)তে উপস্থিত ছিলেন। আগাথা ক্রিস্টি নিম্নোক্ত উপন্যাসগুলো মেরি ওয়েস্টমাকট ছদ্মনামে লেখেন (ইংরেজি: Mary Westmacott) আগাথা ক্রিস্টির গল্পের অনুপ্রেরণায় বাংলা ভাষায় এবং ভারতীয় সিনেমা জগতে বেশ কিছু চলচ্চিত্র নির্মিত হয়েছে এদের মধ্যে উল্লেখযোগ্য বাংলা ছবি হলো চুপি চুপি আসে, শুভ মহরৎ। হিন্দিতে 'গুমনাম', ধন্ধ ইত্যাদি।